
საქართველოს პრეზიდენტის 
ბრძანებულება №431

2002 წლის 12 ოქტომბერი 
ქ. თბილისი
საქართველოს სამხედრო ძალებში სამხედრო წოდებების შესაბამისობისა და წოდების განმასხვავებელი ნიშნების დამტკიცების შესახებ
საქართველოს სამხედრო ძალებში სამხედრო წოდებების „სამხედრო ვალდებულებისა და სამხედრო სამსახურის შესახებ“ საქართველოს კანონთან შესაბამისობაში მოყვანისა და ერთიანი განმასხვავებელი ნიშნების შემოღების მიზნით:

1. დამტკიცდეს ახალი სამხედრო წოდებების შესაბამისობა ძველ სამხედრო წოდებებთან №1 დანართის მიხედვით.

2. დამტკიცდეს საქართველოს სამხედრო ძალების სამხედრო მოსამსახურეების სამხედრო წოდებების განმასხვავებელი ნიშნები №2 დანართის მიხედვით.

3. საქართველოს კანონის „სამხედრო ვალდებულებისა და სამხედრო სამსახურის შესახებ“ 34-ე მუხლის შესაბამისად საქართველოს თავდაცვის სამინისტრომ (დ. თევზაძე) ერთ თვეში შეიმუშაოს და დაამტკიცოს სამხედრო წოდებების განმასხვავებელი ნიშნების ტარების წესი.

4. ბრძანებულებით დადგენილი შესაბამისობა და განმასხვავებელი ნიშნები დგინდება მხოლოდ იმ სამხედრო მოსამსახურეებისათვის, რომლებიც ამჟამად გადიან სამხედრო სამსახურს.

5. ბრძანებულების შესრულების კონტროლი განახორციელოს საქართველოს ეროვნული უშიშროების საბჭოს მდივანმა თ. ჯაფარიძემ.

